cyanic-selkie/wikianc huggingface dataset:
แม่น้ำยาลฺวี่
ภูมิศาสตร์
แม่น้ำมีความยาว 795 กิโลเมตร (494 ไมล์) โดยลุ่มแม่น้ำมีขนาดกว่า 30,000 ตารางกิโลเมตร แควที่สำคัญที่สุดของแม่น้ำยาลฺวี่ได้แก่แม่น้ำในประเทศเกาหลีเหนือคือ แม่น้ำชางจิน, แม่น้ำฮอชอน , แม่น้ำทกโร และแม่น้ำในประเทศจีนคือ แม่น้ำอ้าย (璦河) และแม่น้ำหุน (浑江) ตลอดความยาวส่วนใหญ่ของแม่น้ำไม่สามารถเดินเรือได้สะดวก โดยแม่น้ำส่วนใหญ่จะกลายเป็นน้ำแข็งในฤดูหนาวและสามารถเดินเท้าข้ามฝั่งได้
ความลึกของแม่น้ำยาลฺวี่อยู่ระหว่างส่วนที่ตื้นบางพื้นที่ทางด้านตะวันออกของเมืองฮเยซานมีความลึก 1 เมตร (3 ฟุต 3 นิ้ว) ไปจนถึงส่วนที่ลึกของแม่น้ำใกล้ทะเลเหลืองมีความลึก 2.5 เมตร (8 ฟุต 2 นิ้ว) ปากแม่น้ำเป็นที่ตั้งของพื้นที่สำคัญเพื่อการอนุรักษ์นกแม่น้ำอัมนก ซึ่งประกาศโดยองค์กรอนุรักษ์นกสากล (Birdlife International)
เกาะในแม่น้ำยาลฺวี่มีประมาณ 205 เกาะ ตามสนธิสัญญาพรมแดนจีน–เกาหลีเหนือ ค.ศ. 1962 แบ่งอาณาเขตของเกาะตามกลุ่มชาติพันธุ์ที่อาศัยอยู่ในแต่ละเกาะ เกาหลีเหนือครอบครอง 127 เกาะและจีน 78 เกาะ เนื่องจากเกณฑ์การแบ่งทำให้เกาะบางเกาะเช่นเกาะฮวางกึมพยอง (황금평도) เป็นของเกาหลีเหนือแม้ที่ตั้งจะอยู่ติดกับฝั่งประเทศจีน
การตรวจการทำงานของตับ
การตรวจการทำงานของตับ (Liver function tests (LFTs หรือ LFs)) คือ กลุ่มของการตรวจทางเคมีคลินิกในเลือดภายในห้องปฏิบัติการทางการแพทย์เพื่อให้ได้มาซึ่งข้อมูลที่เกี่ยวกับสถานะของตับของผู้ป่วย ค่าพารามิเตอร์ที่วัดรวมถึง PT / INR, aPTT, อัลบูมิน (albumin), บิลิรูบิน (bilirubin) และอื่น ๆ แต่บางการทดสอบ เช่น transaminases ของตับ (AST / ALT หรือ SGOT / SGPT) ไม่ถือว่าเป็นการทดสอบการทำงานของตับ แต่เป็น biomarkers สำหรับบ่งบอกการบาดเจ็บของตับในผู้ป่วยซึ่งอาจจะไม่เกี่ยวข้องกับการทำงานของตับ
โรคตับโดยส่วนใหญ่จะแสดงอาการเพียงเล็กน้อยในระยะเริ่มต้น แต่การตรวจพบโรคนี้ตั้งแต่ระยะเริ่มต้นเป็นสิ่งที่สำคัญมากนักเทคนิคการแพทย์จะเป็นผู้ตรวจวิเคราะห์จากพลาสมาหรือซีรัมของผู้เข้ารับบริการทางการแพทย์โดยการเจาะเลือด บางการทดสอบจะเกี่ยวกับข้องกับการทำงานของตับ เช่น อัลบูมิน บางการทดสอบจะเกี่ยวกับความสมบูรณ์ของเซลล์ เช่น transaminase และบางการทดสอบจะเชื่อมโยงกับระบบทางเดินน้ำดี เช่น Gamma - Glutamyl transferase และ alkaline phosphatase
อัลบูมิน (Alb)
อัลบูมิน (Albumin) เป็นโปรตีนที่ผลิตขึ้นอย่างจำเพาะโดยตับและสามารถวัดได้อย่างง่ายดาย มันเป็นส่วนประกอบหลักของโปรตีนรวม ส่วนที่เหลือ เรียกว่า โกลบูลิน (รวมถึง immunoglobulins) ระดับอัลบูมินจะลดลงในโรคตับเรื้อรัง เช่น ตับแข็ง นอกจากนี้ มันอาจจะลดลงในกลุ่มอาการเนโฟตริก (nephrotic syndrome) ซึ่งจะมีการสูญเสียอัลบูมินทางปัสสาวะ โภชนาการที่ไม่ดีหรือภาวะกระบวนการสลายโปรตีนบกพร่อง เช่น ใน Ménétrier's disease อาจนำไปสู่ภาวะระดับอัลบูบินในกระแสเลือดต่ำ (hypoalbuminaemia) ครึ่งชีวิตของอัลบูมินอยู่ที่ประมาณ 20 วัน การตรวจวัดอัลบูมินไม่ถือว่าเป็นตัวบ่งชี้ที่สำคัญสำหรับ liver synthetic function เนื่องจากการตรวจดู coagulation factors (ดูด้านล่าง) จะมีความไวมากกว่า
Alanine transaminase (ALT)
Alanine transaminase (ALT) หรือที่เรียกว่า Serum Glutamic Pyruvate Transaminase (SGPT) หรือ Alanine aminotransferase (ALAT) เป็นเอนไซม์ที่สามารถพบได้ในเซลล์ตับ เอนไซม์ตัวนี้จะถูกปล่อยออกมาสู่กระแสเลือดเมื่อเซลล์ตับได้รับความเสียหายซึ่งเราสามารถวัดได้ เกิดการรั่วไหลของมันเอนไซม์นี้เข้าสู่กระแสเลือดซึ่งจะมีการวัด ALT จะค่อยๆ เพิ่มขึ้นเมื่อตับได้รับความเสียหายอย่างเฉียบพลัน เช่น ไวรัสตับอักเสบ หรือ การได้รับยาพาราเซตามอลเกินขนาด ซึ่งมักจะวัดค่า ALT ได้มากกว่าค่าปกติ
Alkaline phosphatase (ALP)
Alkaline phosphatase (ALP) เป็นเอนไซม์ในเซลล์เยื่อบุท่อน้ำดีของตับ ระดับ ALP ในพลาสมาจะเพิ่มขึ้นเมื่อมีการอุดตันของท่อน้ำดี, intrahepatic cholestasis, หรือ infiltrative diseases ของตับ นอกจากนี้ ALP ยังสามารถพบได้ในกระดูกและรก ดังนั้น ค่ามันจึงสูงในเด็กที่กำลังเจริญเติบโต (เนื่องจากกระดูกกำลังสร้าง) และผู้ป่วยสูงอายุที่มีเป็น Paget's disease
Total bilirubin (TBIL)
การเพิ่มขึ้นของบิลิรูบินอาจนำไปสู้ภาวะดีซ่านและสามารถเป็นสัญญาณของปัญหามากมาย ได้แก่
Direct bilirubin (Conjugated Bilirubin)
การตรวจระดับบิลิรูบินในรูปแบบ conjugated form หรือที่เรียกว่า Direct bilirubin เป็นการวินิจฉัยที่ละเอียดขึ้นไปอีก
Gamma glutamyl transpeptidase (GGT)
ถึงแม้ว่า Gamma glutamyl transpeptidase (GGT) จะมีความจำเพาะและมีความไวต่อ cholestatic damage มากกว่า ALP แต่ GGT ก็สามารถเพิ่มมากขึ้นในสาเหตุอื่น อย่างไรก็ตาม GGT มีประโยชน์ในการช่วยจำแนกสาเหตุของโรคที่มีระดับ ALP เพิ่มมากขึ้น โดย GGT จะมีระดับที่สูงใน chronic alcohol toxicity
5' Nucleotidase (5'NTD)
5' Nucleotidase เป็นการตรวจอีกอันที่มีความจำเพาะต่อ cholestasis หรือ การเกิดความเสียหายแก่ intra หรือ extrahepatic biliary system ในบางห้องปฏิบัติการทางการแพทย์จะใช้แทน GGT ในการตรวจหาว่าการที่ ALP มีระดับสูงขึ้นนั้นเกิดขึ้นจาก biliary หรือ extra-biliary
Coagulation test (e.g., INR)
ตับจะตอบสนองต่อการการผลิต coagulation factor International normalized ratio (INR) เป็นค่าสำหรับการดูความสามารถของกระบวนการการแข็งตัวของเลือดโดยเฉพาะ ถ้าระดับ INR มีค่าสูงเมื่อเทียบกับระดับปกติ หมายความว่า ความสามารถในการแข็งตัวของเลือดนั้นมีประสิทธิภาพที่ต่ำกว่าปกติ โดยค่า INR สามารถเพิ่มมากขึ้นเมื่อตับได้รับความเสียหายซึ่งจะส่งผลให้การสร้าง vitamin K-dependent coagulation factors ซึ่งจำเป็นต่อกระบวรการการแข็งตัวของเลือดนั้นบกพร่องไปด้วย อย่างไรก็ตาม INR ก็ไม่มีความไว (sensitive) ที่มากพอสำหรับการตรวจการทำงานของตับ
Serum glucose (BG, Glu)
ความสามารถในการผลิตกลูโคสของตับ (gluconeogenesis) โดยปกติแล้วจะเป็นความสามารถของตับที่จะสูญเสียไปเมื่อเกิดภาวะ fulminant liver failure.
Lactate dehydrogenase (LDH)
Lactate dehydrogenase เป็นเอนไซม์ที่สามารถพบได้ในหลากหลายเนื้อเยื่อภายในร่างกายของเรา รวมทั้ง ตับ ดังนั้น ค่า LDH ที่สูงจึงสามารถบ่งบอกได้ว่าเกิดความเสียหายที่ตับแล้ว
ลี วู-ยอง
ลี วู-ยอง (เกิดเมื่อวันที่ 1 สิงหาคม ค.ศ. 1923 – เสียชีวิตเมื่อวันที่ 30 พฤษภาคม ค.ศ. 2002) เป็นนักการเมือง และนักคตินิยมสิทธิสตรี, นักกิจกรรมเพื่อสิทธิแรงงานชาวเกาหลีใต้ ซึ่งเป็นนักเคลื่อนไหวทางการเมืองเพื่อสิทธิสตรีและต่อต้านลัทธิโฮจู ตั้งแต่ปี คริสตทศวรรษที่ 1950 จนถึงปี คริสตทศวรรษที่ 1980 นอกจากนี้ ลี วู-ยองเป็นสมาชิกสภานิติบัญญัติแห่งชาติชุดที่ 14 และเป็นผู้นำนักหัวรุนแรงทางสตรี
กุหลาบอินทจักร
กุหลาบอินทจักร หรือ เอื้องอินทจักร หรือเอื้องนกพิราบ เป็นกล้วยไม้ชนิดหนึ่งในประเทศไทย ลักษณะลำต้นยาว 12-20 ซม. ใบ เรียงตัวซ้อนค่อนข้างแน่น ขนาด 10-12 x 1.8-2 ซม. แผ่นใบค่อนข้างหนาและเหนียว มักจะพับตามยาวเป็นราง ผิวใบแห้ง ช่อดอกตั้งหรือเอนออกจากต้น มักจะสั้นกว่าใบ ดอกในช่อโปร่ง จำนวน 5-10 ดอก ขนาด 2.5-3 x 1.2-1.5 ซม. พบที่ จังหวัดเชียงใหม่ จังหวัดแม่ฮ่องสอน และจังหวัดเลย ออกดอกช่วงเดือนกุมภาพันธ์ ถึง เดือนพฤษภาคม
กลุ่มในและกลุ่มนอก
ในสาขาสังคมศาสตร์และจิตวิทยาสังคม กลุ่มใน (ingroup) เป็นกลุ่มสังคมที่บุคคลนับว่าตนเป็นสมาชิก โดยเปรียบเทียบกัน กลุ่มนอก (outgroup) ซึ่งเป็นกลุ่มสังคมที่บุคคลไม่นับว่าตนเป็นสมาชิก ยกตัวอย่างเช่น เราอาจจะเห็นว่าตนเป็นสมาชิกของกลุ่มต่าง ๆ ที่จำแนกโดยเชื้อชาติ วัฒนธรรม เพศ อายุ หรือศาสนา และมีการพบว่า ความรู้สึกทางจิตใจว่าเป็นสมาชิกของกลุ่มสังคม มีบทบาทในปรากฏการณ์ทางสังคมต่าง ๆ มากมาย
คำภาษาอังกฤษว่า ingroup และ outgroup เกิดความนิยมเพราะงานของเฮ็นรี่ ทัชเฟ็ล และเพื่อนร่วมงาน เมื่อกำลังสร้างทฤษฎีเอกลักษณ์ทางสังคม (social identity theory) และได้ศึกษาความแตกต่างของกลุ่มในกลุ่มนอก โดยวิธีที่เรียกว่า minimal group paradigm พวกเขาพบว่า เราสามารถสร้างกลุ่มในตามความชอบใจของตน ภายในไม่กี่นาที และกลุ่มเช่นนี้อาจจะมีเอกลักษณ์อะไรบางอย่างที่เป็นเรื่องเล็ก ๆ น้อย ๆ เช่น ความชอบใจในภาพศิลป์บางอย่าง
ปรากฏการณ์ที่สัมพันธ์กัน
การจำแนกประเภทบุคคลในใจ ออกเป็นกลุ่มในและกลุ่มนอก สัมพันธ์กับปรากฏการณ์ทางสังคมหลายอย่าง ตัวอย่างต่อไปนี้ ล้วนแต่เป็นเรื่องที่นักวิชาการได้ให้ความสนใจ
ความลำเอียงกับกลุ่มใน
ในสถานการณ์บางอย่าง เราจะชอบใจและผูกพันกับกลุ่มในเหนือกลุ่มนอก หรือเหนือบุคคลใดก็ได้ที่ไม่ใช่คนในกลุ่มใน ซึ่งสามารถเห็นได้ในการประเมินคนอื่น การเชื่อมต่อสัมพันธ์ การแบ่งของที่มี และเรื่องอื่น ๆ
การดูถูกกลุ่มนอก
การเลือกปฏิบัติต่อกลุ่มในต่างจากกลุ่มนอก เป็นเรื่องของความลำเอียงที่ให้กับคนในกลุ่มใน ที่ไม่ให้กับกลุ่มนอก การดูถูกกลุ่มนอก (Outgroup derogation) เป็นปรากฏการณ์ที่เกิดขึ้น เมื่อเรารู้สึกว่าสมาชิกกลุ่มนอก เป็นภัยต่อสมาชิกกลุ่มใน ซึ่งมักจะประกอบด้วยความลำเอียงต่อกลุ่มใน (แต่ไม่เสมอไป) เพราะว่า เป็นปรากฏการณ์ที่เกิดขึ้นอาศัยความสนิทสนมคุ้นเคยกับสมาชิกกลุ่มใน มีงานวิจัยที่เสนอว่า การดูถูกกลุ่มนอก เกิดขึ้นเมื่อเรารู้สึกว่า กลุ่มนอกหยุดยั้งหรือขัดขวางเป้าหมายของกลุ่มใน และว่า การดูถูกกลุ่มนอก เป็นผลตามธรรมชาติของการจัดประเภทตน (และผู้อื่น)
อิทธิพลทางสังคม
เรามักจะได้รับอิทธิพลจากคนในกลุ่มในมากกว่า คือ ในสถานการณ์ที่การแบ่งกลุ่ม เป็นสิ่งที่ชัดเจนในใจ เราจะเปลี่ยนความคิดของเราให้เข้ากับคนในกลุ่ม
การเพิ่มความรุนแรงของกลุ่ม
การเพิ่มความรุนแรงของกลุ่ม (group polarization) หมายถึงความโน้มเอียงของกลุ่ม ที่จะตัดสินใจไปในทางที่รุนแรงกว่าความปรารถนาในเบื้องต้นของสมาชิก แต่ว่า การตัดสินใจที่น้อมไปในความเชื่อหลักของกลุ่ม ก็มีด้วยเหมือนกัน มีหลักฐานที่แสดงว่า ปรากฏการณ์นี้สัมพันธ์กับสถานการณ์ที่มีการแบ่งกลุ่มในกลุ่มนอกที่ชัดเจนทางใจ
ความเหมือนกันของสมาชิก
การแบ่งเป็นกลุ่มสังคม ทำให้เรารู้สึกมากขึ้นว่า สมาชิกในแต่ละกลุ่มเหมือนกัน ซึ่งมีผลเป็นปรากฏการณ์ "เอกพรรณของกลุ่มนอก" (outgroup homogeneity) ซึ่งหมายถึงความรู้สึกว่า สมาชิกของคนกลุ่มนอกเหมือน ๆ กัน คือเป็น "เอกพรรณ" ในขณะที่รู้สึกว่า สมาชิกกลุ่มใน มีความหลากหลายมากกว่า เป็นปรากฏการณ์ที่เกิดขึ้นมากกว่าเมื่อเป็นเรื่องไม่ดี แต่ในบางสถานการณ์ เราจะรู้สึกว่า สมาชิกกลุ่มในเหมือน ๆ กันเมื่อกล่าวถึงเรื่องที่ดี ซึ่งเป็นปรากฏการณ์ที่เรียกว่า "เอกพรรณของกลุ่มใน" (ingroup homogeneity)
บทบาทตามทฤษฎี ในวิวัฒนาการมนุษย์
ในจิตวิทยาเชิงวิวัฒนาการ ความลำเอียงกับกลุ่มใน อาจเป็นกลไกทางจิตใจที่ได้การคัดเลือก เพราะมีประโยชน์ในการสร้างพวกหรือแนวร่วม จนถึงกับอ้างว่า คุณสมบัติบางอย่างเช่นเพศหรือผิวพันธุ์ เป็นเรื่องที่ยืดหยุ่นไม่ได้ หรืออาจเป็นเรื่องที่ขาดไม่ได้ในระบบที่ได้วิวัฒนาการมาเช่นนี้ แต่ว่า ก็มีหลักฐานแล้วว่า องค์ประกอบบางอย่างเกี่ยวกับความลำเอียง เป็นเรื่องที่ยืดหยุ่นได้ เพราะสามารถกำจัดได้โดยเปลี่ยนการจัดประเภททางสังคมใหม่ งานวิจัยหนึ่งในสาขาพันธุศาสตร์เชิงพฤติกรรม (behavioural genetics) เสนอว่า อาจมีกลไกทางชีวภาพ ที่กำหนดให้มีทั้งระบบที่ยืดหยุ่นได้ และยืดหยุ่นไม่ได้แต่ขาดไม่ได้
ราชวงศ์ที่หนึ่งแห่งอียิปต์
ราชวงศ์ที่หนึ่งแห่งอียิปต์ เป็นกลุ่มของฟาโรห์แห่งอียิปต์โบราณกลุ่มแรกที่ปกครองอียิปต์ที่เป็นปึกแผ่น ซึ่งเกิดขึ้นทันทีหลังจากการผนวกรวมกันของอียิปต์บนและอียิปต์ล่างโดยฟาโรห์นาร์เมอร์ และถือว่าเป็นจุดเริ่มต้นของช่วงต้นยุคราชวงศ์ ซึ่งเป็นช่วงเวลาที่อำนาจมีศูนย์กลางอยู่ที่เมืองไทนิส
การระบุช่วงเวลาดังกล่าวขึ้นอยู่กับการถกเถียงทางวิชาการเกี่ยวกับลำดับเหตุการณ์ของอียิปต์ ซึ่งอยู่ในช่วงต้นสมัยสัมฤทธิ์และมีการคาดคะเนกันไปต่างๆ นานาว่าเริ่มขึ้นระหว่างศตวรรษที่ 34 ถึง 30 ก่อนคริสตกาล ในการศึกษาปี ค.ศ. 2013 ตามช่วงเวลาตามเรดิโอคาร์บอน จุดเริ่มต้นของราชวงศ์ที่หนึ่ง กล่าวคือ การขึ้นมามีอำนาจของฟาโรห์นาร์เมอร์ (หรือที่รู้จักกันทั่วไปในพระนาม เมเนส) ถูกกำหนดไว้ที่ 3100 ปีก่อนคริสตกาลหรือช่วงระหว่างเวลาหนึ่งศตวรรษ (3218 – 3035 โดยมีความเชื่อมั่นที่ร้อยละ 95) การขึ้นครองราชสมบัติของฟาโรห์พระองค์ที่ห้าแห่งราชวงศ์พระนามว่า เดน ได้ถูกกำหนดให้เป็น 3011–2921 ปีก่อนคริสตกาล โดยมีความเชื่อมั่นที่ร้อยละ 65
ราชวงศ์ที่หนึ่ง
ข้อมูลเกี่ยวกับราชวงศ์ที่หนึ่งได้มาจากอนุสรณ์สถานสองสามแห่งและโบราณวัตถุอื่นๆ ที่ปรากฏพระนามของเหล่าฟาโรห์ ซึ่งมีวัตถุโบราณที่มีความสำคัญ ได้แก่ แผ่นศิลานาร์เมอร์และหัวคทานาร์เมอร์ ตลอดจนรายพระนามของฟาโรห์เดนและฟาโรห์กาอา  ไม่ปรากฏบันทึกโดยละเอียดของสองราชวงศ์แรกที่หลงเหลืออยู่เลย ยกเว้นบันทึกรายการสั้น ๆ บนหินปาแลร์โม เรื่องราวในแอจิปเทียกาของมาเนโธนั้นได้ขัดแย้งกับทั้งหลักฐานทางโบราณคดีและบันทึกทางประวัติศาสตร์อื่น ๆ โดยมาเนโธได้ตั้งพระนามของผู้ปกครองจำนวนเก้าพระองค์ของราชวงศ์ที่หนึ่ง และมีเพียงพระนามเดียวเท่านั้นที่ปรากฏพระนามตรงกับแหล่งข้อมูลอื่น และให้ข้อมูลของฟาโรห์เพียงแค่สี่พระองค์เท่านั้น อักษรอียิปต์โบราณได้รับการพัฒนาอย่างเต็มที่ในช่วงเวลานั้น และรูปร่างของตัวอักษรจะถูกใช้โดยมีการเปลี่ยนแปลงเพียงเล็กน้อยเป็นเวลากว่าสามพันปี
อาเลนา บูอิส ได้ตั้งข้ออธิบายว่า ""หลุมฝังพระบรมศพขนาดใหญ่ของฟาโรห์ที่อไบดอสและนะกอดะ นอกเหนือจากสุสานที่ซักกอเราะฮ์และเฮลวานใกล้เมืองเมมฟิส เผยให้เห็นโครงสร้างส่วนใหญ่ที่สร้างจากไม้และอิฐโคลน มีการใช้หินเล็กน้อยสำหรับผนังและพื้น หินถูกใช้ในปริมาณมากสำหรับการผลิต เครื่องประดับ ภาชนะ และบางครั้งสร้างรูปสลัก ทามาริสก์ ("ทามาริสก์" หรือ "ซีดาร์เกลือ") ถูกนำมาใช้ในการสร้างเรือ เช่น เรืออไบดอส เทคนิคงานไม้พื้นเมืองที่สำคัญที่สุดวิธีหนึ่งคือร่องและข้อต่อเดือย เดือยตายตัวทำขึ้นโดยการดัดปลายไม้ท่อนหนึ่งให้พอดีกับร่อง (รู) ที่ตัดเป็นไม้ท่อนที่ 2 รูปแบบของข้อต่อนี้โดยใช้เดือยกลายเป็นคุณสมบัติที่สำคัญที่สุดประการหนึ่งในการต่อเรือในทะเลเมดิเตอร์เรเนียนและอียิปต์ และสร้างความแข็งแรงให้กับไม้สองแผ่นหรือส่วนประกอบอื่น ๆ โดยการใส่เดือยแยกเข้าไปในโพรง (ร่อง) ที่มีขนาดที่สอดคล้องกันกับที่ตัดในแต่ละส่วนประกอบ""
- อาเลนา บูอิส
เอส.โอ.วาย. เคย์ตา นักมานุษยวิทยาชีวภาพได้ทำการศึกษาเกี่ยวกับกะโหลกศีรษะจากช่วงราชวงศ์ที่หนึ่งในสุสานของราชวงศ์ที่อไบดอส และสังเกตว่ารูปแบบกะโหลกที่เด่นชัดคือ รูปแบบ "ทางใต้" หรือ "แอฟริกาเขตร้อน" (แม้ว่าจะมีการสังเกตกะโหลกรูปแบบอื่นด้วย) ซึ่งมีความสัมพันธ์กับเมืองคูร์มาแห่งราชอาณาจักรคุช โดยแสดงให้เห็นถึงความสัมพันธ์ที่มากขึ้นกับกลุ่มคนจากลุ่มแม่นำ้ไนล์ตอนบน แต่ยังมีการเปลี่ยนแปลงที่ชัดเจนจากแนวโน้มของรูปแบบกะโหลกศีรษะก่อนหน้านี้ การไหลเวียนของยีนและการเคลื่อนไหวของขุนนางทางตอนเหนือไปยังเมืองทางตอนใต้ที่สำคัญอาจอธิบายการค้นพบนี้ได้
การบูชายัญมนุษย์
ปรากฏการบูชายัญมนุษย์เป็นส่วนหนึ่งของพิธีกรรมพระบรมศพที่เกี่ยวข้องกับฟาโรห์ทุกพระองค์ในราชวงศ์หนึ่ง ซึ่งถูกแสดงให้เห็นอย่างชัดเจนว่ามีอยู่ในราชวงศ์นี้โดยการฝังคนไว้ใกล้กับหลุมฝังพระบรมศพของฟาโรห์แต่ละแห่งตลอดจนสัตว์ที่สังเวยเพื่อการฝังพระบรมศพ หลุมฝังพระบรมศพของฟาโรห์ดเจอร์มีการฝังศพของบุคคลจำนวน 338 คน ผู้คนและสัตว์ที่สังเวย เช่น ลา ซึ่งคาดว่าจะไปรับใช้ฟาโรห์ในพระชนม์ชีพหลังการสวรรคต ด้วยเหตุผลที่ไม่ทราบสาเหตุนี้การปฏิบัติพิธีกรรมดังกล่าวสิ้นสุดลงในช่วงที่ราชวงศ์ที่หนึ่งแห่งอียิปต์ล่มสลาย
มหาวิทยาลัยโอซากะ
ประวัติ
แบบแผนการเรียนแบบมหาวิทยาลัยนั้นเริ่มต้นตั้งแต่ยุคเอโดะ เมื่อมีการก่อตั้งโรงเรียนพ่อค้า ในนาม ไคโตกุโด ((懐徳堂) ขึ้นเมื่อปี ค.ศ. 1724 และโรงเรียนสอนศิลปวิทยาการตะวันตกสำหรับซามูไร หรือ รังงะกุ (適塾) ในนาม เทกิจูกุ (適塾) โดยนายแพทย์โอกาตะ โคอันเมื่อปี ค.ศ. 1838 จิตวิญญาณของมหาวิทยาลัยจึงดำรงไว้ซึ่งความเป็นมนุษยวิทยาที่ฝั่งรากอยู่ในโรงเรียนไคโตกุโด และการศึกษาวิทยาศาสตร์ธรรมชาติและวิทยาศาสตร์ประยุกต์ รวมทั้งการแพทย์ ที่อยู่บนพื้นฐานของโรงเรียนเทกิจูกุ
เมื่อปี ค.ศ. 1869 มีการก่อตั้งโรงเรียนแพทยศาสตร์จังหวัดโอซากะขึ้นที่ใจกลางเมืองโอซากะ หลังจากนั้น ในปี 1919 ได้ยกสถานะขึ้นเป็นวิทยาลัยแพทยศาสตร์จังหวัดโอซากะพร้อมกับเลื่อนสถานะเป็นมหาวิทยาลัยโดยกฤษฎีกาก่อตั้งมหาวิทยาลัย (กฤษฎีกาหลวง เลขที่ 388 ปี 1918) จากนั้น วิทยาลัยถูกควบรวมกับวิทยาลัยวิทยาศาสตร์ และสถาปนาเป็นมหาวิทยาลัยหลวงโอซากะในปี ค.ศ. 1931 จัดเป็นมหาวิทยาลัยหลวงแห่งที่ 6 ของญี่ปุ่น หลังจากนั้นอีก 2 ปี วิทยาลัยเทคนิคโอซากะได้ถูกผนวกรวมเข้ามาเป็นส่วนหนึ่งของมหาวิทยาลัย และกลายเป็นคณะวิศวกรรมศาสตร์ จนกระทั่งเมื่อปี ค.ศ. 1947 ได้เปลี่ยนชื่อเป็น มหาวิทยาลัยโอซากะ และได้ใช้ชื่อนี้มาจนถึงปัจจุบัน
ผลจากการปฏิรูประบบการศึกษาของรัฐบาลในปี ค.ศ. 1949 มหาวิทยาลัยโอซากะถูกควบรวมเข้ากับโรงเรียนมัธยมปลายนะนิวะและโรงเรียนมัธยมปลายโอซากะ และเริ่มต้นยุคใหม่หลังสงครามโลกครั้งที่ 2 ประกอบไปด้วย 5 คณะ ได้แก่ คณะวิทยาศาสตร์ คณะแพทยศาสตร์ คณะวิศวกรรมศาสตร์ คณะอักษรศาสตร์ และคณะนิติศาสตร์ หลังจากนั้น ได้มีการก่อตั้งคณะใหม่ตามมาอีกมากมาย รวมทั้งคณะวิทยาศาสตร์วิศวกรรมศาสตร์ (School of Engineering Science) ที่เป็นแหล่งศึกษาสู่ความเป็นเลิศทั้งด้านวิทยาศาสตร์และวิศวกรรมศาสตร์ จัดว่าเป็นคณะรูปแบบใหม่ในมหาวิทยาลัยแห่งชาติของญี่ปุ่นด้วย นอกจากนี้ยังมีการก่อตั้งคณะมนุษยศาสตร์ที่เน้นการเรียนการสอนแบบบูรณนาการทั้งจากสาขาจิตวิทยา สังคมศาสตร์ และศึกษาศาสตร์
และเมื่อครั้งที่มีการปฏิรูประบบการศึกษาของรัฐบาลอีกครั้งในปี ค.ศ. 1953 มหาวิทยาลัยโอซากะก็มีการเรียนการสอนระดับบัณฑิตวิทยาลัยทั้งหมด 10 คณะ ตามมาด้วยการก่อตั้งบัณฑิตวิทยาลัยในคณะภาษาศาสตร์และวัฒนธรรม และวิทยาลัยนโยบายสาธารณะระหว่างประเทศ จนกระทั่งมีบัณฑิตวิทยาลัยครบ 12 คณะในปี 1994
ในปี ค.ศ. 1993 ได้มีการย้ายโรงพยาบาลมหาวิทยาลัยโอซากะจากวิทยาเขตนางาโนชิมะ ใจกลางเมืองโอซากะมายังวิทยาเขตซูอิตะ ตามมาด้วยการรวมเอาสถาบันต่าง ๆ ที่กระจัดกระจายอยู่ในวิทยาเขตซูอิตะและโทโยนากะเข้ามาไว้ด้วยกัน จนกระทั่งเมื่อเดือนตุลาคม ค.ศ. 2007 มหาวิทยาลัยโอซากะได้ผนวกรวมเข้ากับมหาวิทยาลัยโอซากะสาขาต่างประเทศศึกษา ทำให้มหาวิทยาลัยแห่งนี้เป็นหนึ่งในสองมหาวิทยาลัยในญี่ปุ่นที่มีวิทยาลัยต่างประเทศศึกษาอยู่ด้วย (อีกแห่งคือ มหาวิทยาลัยโตเกียวสาขาต่างประเทศศึกษา) นอกจากนี้ การผนวกรวมในครั้งนี้ยังทำให้มหาวิทยาลัยโอซากะเป็นมหาวิทยาลัยที่ใหญ่ที่สุดในญี่ปุ่นอีกด้วย
วิทยาเขต
มหาวิทยาลัยโอซากะ มีวิทยาเขตหลักอยู่ 3 วิทยาเขต คือ วิทยาเขตซูอิตะ วิทยาเขตโทโยนากะ และวิทยาเขตมิโน
วิทยาเขตซูอิตะ เป็นสำนักงานใหญ่ของมหาวิทยาลัย ตั้งอยู่บริเวณรอยต่อระหว่างเมืองซูอิตะกับเมืองอิบารากิในจังหวัดโอซากะ ส่วนวิทยาเขตโทโยนากะ เป็นแหล่งศึกษาของนักศึกษาในระดับปริญญาตรีชั้นปีที่ 1 ตลอดทั้งปีการศึกษา ขณะที่วิทยาเขตมิโน เป็นแหล่งที่ตั้งของคณะต่างประเทศศึกษา สถาบันวิจัยภาษาของโลก และศูนย์ภาษาและวัฒนธรรมญี่ปุ่น
นอกจากนี้ มหาวิทยาลัยโอซากะยังมีวิทยาเขตนางาโนชิมะ อันเป็นแหล่งที่ตั้งแหล่งแรกของมหาวิทยาลัยอีกด้วย ตั้งอยู่ใจกลางเมืองโอซากะ เคยเป็นศูนย์กลางของคณะแพทยศาสตร์ก่อนที่จะย้ายไปวิทยาเขตซูอิตะในปี ค.ศ. 1993 จากนั้นในเดือนเมษายน ค.ศ. 2004 วิทยาเขตนางาโนชิมะถูกจัดเป็น"ศูนย์นะะโนะชิมะ" เป็นแหล่งแลกเปลี่ยนข้อมูล ชั้นเรียนของการศึกษาผู้ใหญ่ และสถานที่ทำกิจกรรมต่างๆทั้งทางด้านวิชาการและทั่วไป
อันดับมหาวิทยาลัย
มหาวิทยาลัยโอซากะ จัดเป็นหนึ่งในมหาวิทยาลัยที่มีชื่อเสียงในประเทศญี่ปุ่น จากการจัดอันดับต่อไปนี้
อันดับโดยทั่วไป
มหาวิทยาลัยโอซากะ ได้รับการจัดอันดับให้เป็นมหาวิทยาลัยอันดับ 3 ของญี่ปุ่นในปี 2009 และอันดับ 4 ในปี 2010 จากการจัดอันดับภายในประเทศ "Truly Strong Universities" โดยนิตยสารโทโย เคไซ นอกจากนี้ จากการจัดอันดับโดยโรงเรียนสาธิตคะวะอิจุกุ มหาวิทยาลัยโอซากะก็ได้รับการจัดอันดับให้เป็นมหาวิทยาลัยที่ดีที่สุดเป็นอันดับ 3 ของญี่ปุ่น
มหาวิทยาลัยโอซากะ เป็นมหาวิทยาลัยชั้นนำทางด้านวิทยาศาสตร์พื้นฐาน เทคโนโลยี และการแพทย์ ได้รับการจัดอันดับให้เป็นมหาวิทยาลัยที่ดีที่สุดของโลก อันดับที่ 43 ในปี ค.ศ. 2009 ก่อนที่จะมาอยู่ที่อันดับที่ 55 ในปี ค.ศ. 2013 จากการจัดอันดับโดย QS World university rankings
ขีดความสามารถด้านการวิจัย
มหาวิทยาลัยโอซากะ เป็นสถาบันวิจัยชั้นนำแห่งหนึ่งของญี่ปุ่น ได้รับการจัดอันดับให้เป็นมหาวิทยาลัยวิจัยที่ดีที่สุดเป็นอันดับ 3 ของญี่ปุ่น ความเป็นเลิศด้านการวิจัยนี้นับว่าโดดเด่นมากในสาขาชีววิทยาและชีวเคมี สาขาวัสดุศาสตร์ สาขาฟิสิกส์ สาขาเคมี และสาขาภูมิคุ้มกันวิทยา
อันดับมหาวิทยาลัย
จากการจัดอันดับมหาวิทยาลัยของคอกโครัลลีไซมอนส์ประจำปี 2019 ได้จัดลำดับให้มหาวิทยาลัยโอซากะอยู่ในอันดับที่ 67 ของโลก อันดับที่ 16 ของทวีปเอเชีย และอันดับที่ 4 ของประเทศญี่ปุ่น
จอ (แก้ความกำกวม)
จอ อาจหมายถึง
ห้างขายยาอังกฤษ (ตรางู)
ห้างขายยาอังกฤษ (ตรางู) หรือปัจจุบันคือ กลุ่มบริษัทอังกฤษตรางู (British Dispensary Group) เป็นบริษัทผลิตและจำหน่ายผลิตภัณฑ์สินค้าในกลุ่มผลิตภัณฑ์ของใช้ส่วนบุคคล ภายใต้แบรนด์หลัก ตรางู ประกอบด้วย แป้งเย็น เจลอาบน้ำ สบู่ ฯลฯ กลุ่มผลิตภัณฑ์บำรุงผิวประกอบด้วย แบรนด์ทีทรี กลุ่มผลิตภัณฑ์ยาและสุขภาพประกอบด้วยกลุ่มยาภายใต้แบรนด์ Lifetune
กำเนิด
โธมัส เฮย์เวิร์ด เฮส์ หรือหมอเฮส์ ได้เริ่มเปิดร้านขายยาของตนเองเมื่อ พ.ศ. 2435 โดยร่วมทุนกับนายแพทย์ ปีเตอร์ กาแวน ชาวอังกฤษ ใช้ชื่อว่า British Dispensary มีสัญลักษณ์เป็นรูปงูถูกศรปักที่หัว แต่เนื่องจากเป็นชื่อร้านภาษาอังกฤษ จึงเรียกตามสัญลักษณ์ของห้างว่า ห้างขายยาอังกฤษ (ตรางู) ร้านแรกตั้งอยู่ที่ปากตรอกโรงภาษีที่ถนนเจริญกรุงมุมถนนสุรวงศ์ กิจการดําเนินมาได้ด้วยดี จนถึง พ.ศ. 2440 จึงได้ขยายสาขาเพิ่มขึ้นอีกหนึ่งแห่งที่สี่กั๊กพระยาศรี หลังจากนั้นหมอกาแวน ผู้ร่วมหุ้นคนสำคัญมีความจำเป็นต้องเดินทางกลับประเทศอังกฤษ จึงได้ขายหุ้นที่มีอยู่ทั้งหมดให้แก่หมอเฮส์
จนกระทั่ง พ.ศ. 2449 หมอเฮส์ได้ขายกิจการทั้งหมดให้แก่คนปรุงยาในร้าน ชื่อ มร.แมกเบท (Mr. Mcbeth) มีการเปิดสาขาใหม่ที่หัวมุมถนนเจริญกรุงตัดกับถนนสี่พระยาโดยปิดกิจการที่ร้านปากตรอกโรงภาษีลง ในยุคนั้นนอกจากผลิตยาเองแล้วยังเป็นตัวแทนจำหน่ายผลิตภัณฑ์ของเซนลุกซ์ของประเทศอังกฤษ เช่น สบู่เซนลุกซ์ น้ำมันเซนลุกซ์ รวมไปถึงน้ำมันตับปลา (Scott’s Emulsion) ยาแก้ปวดเพอร์รีเดวิส (Perry Davis’s Painkiller)
ภายใต้การบริหารของตระกูลว่องวานิช
ต่อมา มร.แมกเบท เดินทางกลับประเทศของตนจึงขายกิจการทั้งหมด ตลอดจนตำรับยาต่าง ๆ พร้อมลิขสิทธิ์ในการเป็นตัวแทนจำหน่ายผลิตภัณฑ์เซนลุกซ์ เป็นเงินทั้งสิ้น 100,000 บาท ให้กับนายล้วน ว่องวานิช ดำเนินการต่อ
เมื่อ พ.ศ. 2471 โดยหมอล้วนมิได้เปลี่ยนแปลงกิจการแต่อย่างใด เพียงแต่ปรับสูตรแป้งน้ำที่ชื่อ มะโนลา เสียใหม่ ซึ่งภายหลังได้พัฒนาสูตรและเปลี่ยนชื่อมาเป็น แป้งฝุ่นเด็กเซนลุกซ์ และ แป้งเย็นปริกลีฮีทตรางู (แป้งเย็นตรางูในปัจจุบัน) แต่ในช่วงสงครามโลกครั้งที่ 2 หมอล้วนต้องประสบอุปสรรคถึงขนาดต้องเดินทางหลบหนีออกนอกประเทศ เหตุเพราะหมอล้วนได้จัดส่งยาจากห้างขายยาอังกฤษ (ตรางู) ไปช่วยเหลือประชาชนชาวจีน ทำให้รัฐบาลขณะนั้นไม่พอใจอย่างยิ่ง เนื่องจากรัฐบาลไทยในขณะนั้นอยู่ฝ่ายเดียวกับประเทศญี่ปุ่น หมอล้วนจึงส่งบุตรชาย บุญยง ว่องวานิช เดินทางจากกฮ่องกงเข้ามายังประเทศไทย เพื่อคอยดูแลกิจการแทน และเปลี่ยนชื่อห้างเป็น ห้างขายยาตรางู ตัดคําว่า "อังกฤษ" เป็นการชั่วคราว
หลังจากหมอล้วนอาศัยอยู่ที่ฮ่องกงนาน 10 ปี จึงเดินทางกลับมายังประเทศไทย ดำเนินกิจการต่อไป โดยออกผลิตภัณฑ์ใหม่ ๆ เช่น ยาหยอดตาสว่างเนตร ยาหยดทองใช้แก้อาการท้องเสีย ยาธาตุเซนลุกซ์ ยาบำรุงโคนาโตน ยาหม่อง น้ำมันใส่ผมเปโตร
ต่อมาเมื่อ พ.ศ. 2506 ก่อตั้งบริษัท แอล.พี.แสตนดาร์ด แลบบอราทอรี่ส์ จำกัด โรงงานผลิตเวชภัณฑ์ และเครื่องสำอาง จนเมื่ออนุรุธ ว่องวานิชทายาทรุ่น 3 ที่เริ่มเข้ามาดูแลบริหารงานเมื่อ พ.ศ. 2528 ได้ขยายตลาดสินค้าใหม่ เช่น ผลิตภัณฑ์เด็กเซนลุกซ์, แชมพูเซนลุกซ์ สูตรเย็น, สบู่เย็นตรางู และวางตลาดผลิตภัณฑ์เด็กเซนลุกซ์ แป้ง สบู่ แชมพู โลชั่นเด็ก
พ.ศ. 2540 บริษัทได้ควบรวมกิจการด้านการจัดจำหน่ายและโรงงานผลิต ภายใต้ชื่อ บริษัท อังกฤษตรางู (แอล.พี.) จำกัด ทุนจดทะเบียน 60 ล้านบาท ดำเนิน ธุรกิจด้านการผลิต รับจ้างผลิต จัดจำหน่าย นำเข้า และส่งออก
พ.ศ. 2551 ได้เข้าซื้อกิจการ บริษัท ฟาร์มาคอสเม็ท จำกัด (มหาชน) ผู้ผลิตและจำหน่ายผลิตภัณฑ์สกินแคร์ภายใต้แบรนด์ Tea Tree และ Scacare
กลุ่มบริษัท
จากข้อมูลในปี 2555 กลุ่มบริษัทอังกฤษตรางูประกอบไปด้วย
ตุลาคม พ.ศ. 2550
'''ตุลาคม พ.ศ. 2550''' เป็นเดือนที่ 10 ของปี พ.ศ. 2550 วันแรกของเดือนเป็นวันจันทร์ วันสุดท้ายของเดือนเป็นวันพุธ
ชัชวาล ชุติมา
ประวัติ
ชัชวาล ชุติมา เป็นบุตรของหลวงอนุสารสุนทร (สุ่นฮี้ ชุติมา) กับนางอโนจา เกิดเมื่อวันที่ 26 กุมภาพันธ์ พ.ศ. 2467 จบชั้นมัธยมจากโรงเรียนปรินส์รอยแยลส์วิทยาลัย เขาได้มีโอกาสเข้าไปเรียนต่อที่คณะพาณิชยศาสตร์และการบัญชี จุฬาลงกรณ์มหาวิทยาลัย และได้รับเลือกเป็นนายกสโมสรนิสิตจุฬาลงกรณ์มหาวิทยาลัย ในปี พ.ศ. 2492 และ พ.ศ. 2493
ในระหว่างที่ใชีชีวิตอยู่ในกรุงเทพมหานคร นายชัชวาลเป็นหนึ่งในกลุ่มบุคคลที่มีบทบาทในการจัดทำนิตยสารโยนก ซึ่งเป็นนิตยสารที่ทำขึ้นเพื่อรองรับคนภาคเหนือที่กรุงเทพฯ
ชัชวาล เป็นนักธุรกิจที่มีบทบาททั้งในด้านเศรษฐกิจ การเงินการธนาคารของจังหวัดเชียงใหม่ เนื่องจากเกิดในครอบครัวนักธุรกิจรายใหญ่ของเชียงใหม่ เคยทำงานที่บริษัทอาคเนย์ ต่อมาได้เข้าร่วมานการเมืองโดยการชักชวนของหม่อมราชวงศ์คึกฤทธิ์ ปราโมช ซึ่งเคยเป็นอาจารย์สอนนายชัชวาล ได้รับเลือกเป็นผู้แทนครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 สังกัดพรรคกิจสังคม
หลังจากนั้นนายชัชวาล ได้หันเหมาทำานการเมืองท้องถิ่น โดยการลงสมัครและได้รับเลือกตั้งเป็นสมาชิกสภาเทศบาลนครเชียงใหม่ และเป็นประธานสภาเทศบาลนครเชียงใหม่ จนถึงวันสุดท้ายของชีวิต
นายชัชวาล ถึงแก่กรรมในวันที่ 18 มีนาคม พ.ศ. 2529
ธนทัต ชัยอรรถ
ธนทัต ชัยอรรถ (เกิด 30 มีนาคม พ.ศ. 2535) ชื่อเล่น แกงส้ม เป็นนักร้อง นักแสดง และเจ้าของค่ายเพลงชาวไทย มีชื่อเสียงจากการประกวดเดอะสตาร์ ค้นฟ้าคว้าดาว ปี 8 และได้รับตำแหน่งรองชนะเลิศ โดยเมื่อตอนอายุ 16 ปี เขาเคยเข้าประกวดรายการ “C-SA กำลัง 2” (ซีซ่า กำลัง 2) พร้อมกับได้เข้ารอบชิงชนะเลิศ แกงส้มเริ่มเป็นที่รู้จักจากเพลง "รักเธอ 24 ชั่วโมง” ซึ่งเป็นซิงเกิลแรกในฐานะนักร้องอาชีพ และได้มีอัลบั้ม “Kangsom 24.7” เป็นอัลบั้มแรกในชีวิต แกงส้มมีความถนัดและชื่นชอบการร้องเพลงแนวฮิปฮอป อาร์แอนด์บีมากเป็นพิเศษ และได้เป็นที่รู้จักอย่างกว้างขวางมากขึ้นจากเพลง “คุณและคุณเท่านั้น” ซึ่งเป็นเพลงที่ติดชาร์ตอันดับหนึ่งของวิทยุทั่วประเทศได้นานกว่า 10 สัปดาห์
นอกจากผลงานเพลงแล้ว แกงส้มยังมีผลงานการแสดงอย่างต่อเนื่อง โดยมีผลงานละครเรื่องแรกคือเรื่อง บ่วงรัก ทางช่อง 5 และได้มีผลงานละครโทรทัศน์และซีรีส์ทาง ช่องวัน ทั้งในบทสมทบและบทนำในเวลาต่อมา อาทิ ฝันเฟื่อง ขอโทษที่รักเธอ และซีรีส์ รักฝุ่นตลบ เป็นต้น อีกทั้งแกงส้มยังมีโอกาสแสดงละครเวทีโดยได้รับบทนำในละครเวทีเรื่อง เลือดขัตติยา เดอะมิวสิคัล วันสละโสดกับโจทก์เก่า ๆ เดอะมิวสิคัลคอมเมดี้ และ ลอดลายมังกร เดอะมิวสิคัล ปัจจุบันแกงส้มยังคงทำเพลงอย่างต่อเนื่อง รวมถึงการเป็นเบื้องหลังและโปรดิวเซอร์ให้แก่ศิลปินคนอื่น ๆ มากมาย นอกจากนี้เขายังเป็นเจ้าของค่ายเพลง OGME ENTERTAINMENT ซึ่งมีจุดเริ่มต้นมาจากการทำเพลงลงในช่องยูทูบร่วมกับเพื่อน ๆ ที่ใช้ชื่อว่า OGME หรือชื่อเต็ม Original Me โดยภายหลังเมื่อแต่ละคนเติบโตขึ้นจึงได้นำประสบการณ์ต่าง ๆ ที่มีมาเปิดค่ายเพลง โดยมีจุดเป้าหมายผลิตเพลงให้แก่ศิลปินหน้าใหม่ควบคู่ไปกับการทำเพลงของตนเองด้วยเช่นกัน
ประวัติ
ธนทัต ชัยอรรถ เกิดที่ ตราด เป็นบุตรชายของนักแสดง สุรศักดิ์ ชัยอรรถ และ ดวงกมล ชัยอรรถ ที่มาของชื่อแกงส้มนั้น เนื่องจากพ่อและแม่เคยเปิดร้านข้าวแกง จึงตั้งชื่อลูกทั้ง 3 คนเป็นชื่ออาหาร พี่สาวชื่อข้าวสวย มัญธุชา ชัยอรรถ น้องชายชื่อขนมจีน อรรถกานต์ ชัยอรรถ (อดีตมือตัดต่อของ Bearhug Production) ธนทัตจบการศึกษาระดับมัธยมศึกษาจาก โรงเรียนบดินทรเดชา (สิงห์ สิงหเสนี) สายวิทย์-สถาปัตย์ พร้อมได้รับมอบพระเกี้ยวเกียรติยศจากโรงเรียนเนื่องจากผลการเรียนดีตลอด 6 ปีที่ศึกษา นอกจากนี้ในปี 2010 (พ.ศ. 2553) แกงส้มยังเคยเข้ารอบ 30 คนสุดท้ายในการออดิชั่นศิลปินจากค่ายเพลง วายจีเอ็นเตอร์เทนเมนต์ ของ ประเทศเกาหลีใต้ อีกด้วย โดยใช้เพลง Come back to me ของ Se7en ในการส่งเข้าออดิชั่น
แกงส้มเริ่มสนใจดนตรีตั้งแต่เด็ก ประกอบกับการสนับสนุนเต็มที่ของพ่อแม่ ทำให้เขามีความสามารถทางด้านดนตรีหลายอย่าง เช่น เปียโน กีตาร์ กลอง การเต้นแบบป็อปปิ้ง และ บีบอย นอกจากนี้ แกงส้มยังสามารถ บีทบ็อกซ์ และ แร็ป ได้อีกด้วย เนื่องจากเป็นคนที่รักเสียงเพลงจึงทำให้แกงส้มสามารถร้องเพลงได้หลายแนว แต่แนวที่ถนัดที่สุดคือ อาร์แอนด์บี และ ฮิปฮอป เขายังมีงานอดิเรกคือการแต่งเพลงและการร้องคัฟเวอร์ ซึ่งเขาได้นำเพลงที่เขาแต่งและคัฟเวอร์ลง ยูทูบ ซึ่งได้รับความสนใจอย่างล้นหลาม เพลงที่ได้รับความสนใจมากที่สุดคือเพลง “หัวใจจะวาย” มีผู้ชมมากกว่า 5 ล้านวิว ซึ่งเขาได้ยืมดนตรีเพลง Strip ของ คริส บราวน์ มาใช้และแต่งเนื้อร้องและทำนองใหม่ เรียกว่าการ Fixtape
หลังจากเข้าเรียนระดับมหาวิทยาลัยที่ คณะสถาปัตยกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง แกงส้มเริ่มหารายได้เสริมด้วยการเป็นครูสอนร้องเพลงให้กับสถาบันดนตรี เคพีเอ็น มิวสิก สาขา ฟิวเจอร์พาร์ค รังสิต โดยสอนเฉพาะวันเสาร์ ภายหลังแกงส้มตัดสินใจเข้าประกวดเดอะสตาร์ ค้นฟ้าคว้าดาว ปี 8 รอบภาคกลาง หลังจากเคยพลาดหวังโดยการตกรอบแรกไปในปี 6 จนสุดท้ายสามารถผ่านเข้ารอบเป็น 8 คนสุดท้ายได้สำเร็จ
เข้าสู่วงการบันเทิง
ปี พ.ศ. 2555 แกงส้มได้เข้าประกวดร้องเพลงในรายการ เดอะสตาร์ 8 จนสามารถได้ตำแหน่งรองชนะเลิศเดอะสตาร์ ค้นฟ้าคว้าดาวปี 8 ซิงเกิลแรกในชีวิตของเขาคือ "รักเธอ 24 ชั่วโมง” นอกจากนี้ ยังมีผลงานการแสดงละครเรื่องแรกคือ บ่วงรัก คู่กับ เต็มฟ้า กฤษณายุธ ร่วมด้วย สินจัย เปล่งพานิช และ สันติสุข พรหมศิริ ซึ่งเพลงประกอบละครอย่างเพลง “เต็มใจ” ยังเป็นเพลงที่แกงส้มแต่งขึ้นเองอีกด้วย และจากการตอบรับด้านงานเพลงที่ดีทำให้เขามีอัลบั้มแรก “Kangsom 24.7” วางจำหน่ายในวันที่ 31 มกราคม พ.ศ. 2556 มีเพลงฮิตอย่างเพลง “I Love Your Smile” และ “รักแท้ในใจเธอ” ผลงานเพลงของแกงส้มได้รับผลตอบรับที่ดีอย่างต่อเนื่อง โดยเฉพาะเพลง “คุณและคุณเท่านั้น” ซึ่งสามารถติดชาร์ตอันดับ 1 บนคลื่นหน้าปัดวิทยุทั่วประเทศยาวนานถึง 10 สัปดาห์ โดยขึ้นอันดับ 1 ภายใน 3 สัปดาห์หลังจากที่เพลงปล่อยออกมา ในปลายปี 2556 เขามีผลงานละครเวทีครั้งแรกในบทบาท อโณทัย ใน เลือดขัตติยา เดอะมิวสิคัล จากปลายปากกาของ ลักษณวดี คู่กับ หนึ่งธิดา โสภณ ในบทเจ้าฟ้าหญิงทิพยรัตน์ดารากุมารี กำกับโดย ถกลเกียรติ วีรวรรณ โดยเปิดการแสดงไปทั้งหมด 40 รอบ
ปี พ.ศ. 2557 เขาได้มีผลงานเพลงพิเศษชื่อว่าเพลง “ความรักสวยงามเสมอ” ในอัลบั้ม “10 Years of Love” บทเพลงรักจากเดอะสตาร์ เนื่องในโอกาสครบรอบ 10 ปี รายการ “เดอะสตาร์ ค้นฟ้าคว้าดาว” ซึ่งติดชาร์ตอันดับ 1 คลื่นวิทยุทั่วประเทศได้นานกว่า 7 สัปดาห์ และภายหลังเพลงนี้ได้ถูกเลือกเป็นหนึ่งในเพลงประกอบละคร แอบรักออนไลน์ อีกด้วย และในปลายปี 2557 แกงส้มได้มีผลงานละครเรื่อง ฝันเฟื่อง รับบทเป็น อาทิตย์ ออกอากาศทาง ช่องวัน และมีผลงานเพลงประกอบละคร “เธอโดนใจ” ต่อมาในปี พ.ศ. 2558 เขาได้มี 2 คอนเสิร์ตใหญ่อย่าง "หล่อมากมาก คอนเสิร์ต" ร่วมกับพระเอกจากช่อง 3 และศิลปินจากจีเอ็มเอ็มแกรมมี่ และคอนเสิร์ต 7 มหัศจรรย์ หรือ 7 Wonders Concert คอนเสิร์ตที่รวมศิลปินชาย 7 คนจากเวทีเดอะสตาร์ จัดขึ้นที่ อิมแพ็ค อารีน่า เมืองทองธานี ซึ่งก็ได้กระแสตอบรับเป็นอย่างดี นอกจากนี้ในช่วงกลางปี 2558 แกงส้มได้มีผลงานละครเวทีเรื่อง วันสละโสดกับโจทก์เก่า ๆ เดอะมิวสิคัลคอมเมดี้ รับบทเป็น นพ ร่วมด้วย อ๊อฟ ปองศักดิ์, รัดเกล้า อามระดิษ เป็นต้น โดยเปิดการแสดงไปทั้งสิ้น 35 รอบ
ในส่วนของผลงานโฆษณา แกงส้มได้มีผลงานโฆษณาและรับหน้าที่เป็นแบรนด์แอมบาสเดอร์มากมาย โดยมีผลงานโฆษณาแรกคือโฆษณายาสีฟันฟลูโอคารีล อีกทั้งยังมีโอกาสได้เป็นแบรนด์แอมบาสเดอร์ให้กับ เบียร์สิงห์ ในโปรเจกต์ SINGHA Discovers 500 Galapagos นอกจากนี้ยังผลยังมีผลงานโฆษณาให้กับ แดลี่ควีน ลูกอมสเตร็ปซิล รวมไปถึงดูเม็กซ์ ชุด Hi-Q UHT Dream Discovery ที่แกงส้มได้รับโอกาสให้ร้องเพลงประกอบโฆษณาในเพลง “กล้าคิด พิชิตฝัน”
ปี พ.ศ. 2559 แกงส้มได้มีผลงานการแสดงหลายผลงาน ทั้งผลงานละครโทรทัศน์ ซีรีส์ ละครเวที รวมไปถึงละครซิทคอม ในส่วนของของละครโทรทัศน์เขาได้รับบทนำในละครเรื่อง ขอโทษที่รักเธอ ซึ่งเป็นการได้ร่วมแสดงกับ นก สินจัย อีกครั้งหลังจากเคยร่วมงานกันในละครเรื่อง บ่วงรัก นอกจากนี้ยังมีผลงานซีรีส์เรื่อง รักฝุ่นตลบ โดยรับบทนำคู่กับ วิว วรรณรท และ ยิปซี คีรติ ออกอากาศทาง ช่องวัน ช่วงกลางปี แกงส้มได้มีผลงานละครซิทคอมเรื่องแรกในชีวิตเรื่อง เสือ ชะนี เก้ง ในบท “ตั้ม” หรือ “เสือตั้ม” ร่วมกับ อ๊อฟ ปองศักดิ์ และ หญิง รฐา โดยละครซิทคอมเรื่องนี้ได้ถูกพัฒนาบทมาจากละครเวที “วันสละโสดกับโจทก์เก่า ๆ เดอะมิวสิคัลคอมเมดี้” ที่ทั้งสามคนเคยร่วมแสดงด้วยกัน ภายหลังการออกอากาศไม่นาน เสือ ชะนี เก้ง ก็ได้รับกระแสตอบรับในแง่บวกเป็นอย่างสูงและสามารถทำเรทติ้งเป็นละครซิทคอมที่เรทติ้งสูงที่สุดของช่องวันได้ในเวลาไม่นาน ด้วยเรทติ้งกว่า 4.1 และในช่วงปลายปี 2559 แกงส้มได้พลิกบทบาททางการแสดงเป็นครั้งแรก กับการรับบทเป็น ชาญชัย ตัวร้ายของละครเวทีเรื่อง ลอดลายมังกร เดอะมิวสิคัล ที่เปิดและปิดการแสดงในช่วงปลายปี 2559 ก่อนจะได้กลับมาแสดงอีกครั้งในช่วงต้นปี 2560
ปี พ.ศ. 2561 แกงส้มได้เข้าประกวด The Mask Singer หน้ากากนักร้อง ในฤดูกาลพิเศษ คือ The Mask Project A ด้วยฉายา หน้ากากร็อตไวเลอร์ กลุ่ม Jungle War โดยในการประกวดรอบแรก แกงส้มร้องเพลง "Phantom of The Opera" และรอบ Semi Final ด้วยเพลง "OK นะคะ" ที่ได้แต่งท่อนแร็ปเพิ่มขึ้นมาใหม่ นอกจากนี้เขายังมีผลงานแสดงละครเวที ในมิวสิคัลโชว์ชุด Ladies of the Stage ตอน ข้างหลังภาพ เดอะมิวสิคัล โดยรับบทเป็น นพพร แสดงร่วมกับ แหม่ม คัทลียา และในต้นปี พ.ศ. 2563 แกงส้มได้กลับมาเล่นละครยาวอีกครั้ง ในเรื่อง "เหมือนเราเคยรักกัน" รับบทเป็น "ราเชนทร์" ซึ่งถือเป็นการพลิกบทบาทมาเล่นร้ายครั้งแรกในละครโทรทัศน์ ที่สำคัญเขายังมีโอกาสได้แต่งเพลงประกอบละครเรื่องนี้ โดยมีที่มาจากประสบการณ์จริงของตัวเองอีกด้วย
เปิดค่ายเพลง
ในช่วงปี พ.ศ. 2560 แกงส้มได้มีผลงานละครชุดเสน่หา Diary ตอน แสบเสน่หา และได้ร้องเพลงประกอบละครจำนวนสองเพลง อย่างไรก็ตาม แกงส้มได้เริ่มมีผลงานเพลงส่วนตัวกับช่อง OGME ในยูทูบมากขึ้น ก่อนที่จะตัดสินใจไม่ต่อสัญญาเพลงกับทางค่ายเอ็กแซ็กท์ และเปิดค่ายเพลงของตัวเองในนาม OGME Entertainment ในปีพ.ศ. 2561 ซึ่งค่าย OGME Entertainment นั้นเป็นค่ายเพลงที่แกงส้มเปิดขึ้นเพื่อผลักดันศิลปินหน้าใหม่ ควบคู่ไปกับการทำเพลงให้ตัวเองและผลิตรายการค้นหาศิลปินหน้าใหม่ผ่านช่องทางออนไลน์ ชื่อรายการ Road to Idol ปัจจุบัน แกงส้มยังคงทำผลงานเพลงอย่างต่อเนื่อง ทั้งเพลงของตนเองในนาม KANGSOMKS รวมถึงการเป็นเบื้องหลัง เป็นทั้งผู้แต่งเพลง แต่งเนื้อร้อง/ทำนอง และโปรดิวเซอร์ให้กับศิลปินคนอื่น ๆ อีกมากมาย
ผลงานพิธีกร
ออนไลน์
เคเอฟซี
เคเอฟซี  (KFC) หรือ ไก่ทอดเคนทักกี (Kentucky Fried Chicken) (肯德基) เป็นร้านอาหารจานด่วนที่มีหลายสาขาทั่วโลกและเน้นอาหารประเภทไก่ทอด เคเอฟซีมีสำนักงานใหญ่อยู่ที่เมืองหลุยส์วิลล์ รัฐเคนทักกี สหรัฐอเมริกา เคเอฟซีเป็นร้านอาหารฟาสต์ฟู๊ดหลายสาขาที่ใหญ่เป็นอันดับที่สองรองจากแมคโดนัลด์ ด้วยจำนวนร้าน 18,875 ร้านใน 118 ประเทศนับถึงเดือนธันวาคม 2013 เคเอฟซีเป็นบริษัทย่อยของยัม! แบรนด์ส อิงค์ บริษัทภัตตาคารที่เป็นเจ้าของพิซซ่าฮัท และทาโก้ เบลล์ อีกด้วย
เคเอฟซีก่อตั้งโดยฮาร์แลนด์ แซนเดอส์ นักลงทุนที่เริ่มขายไก่ทอดจากร้านอาหารข้างถนนในคอร์บิน รัฐเคนทักกี ในช่วงภาวะเศรษฐกิจตกต่ำครั้งใหญ่ แซนเดอส์เริ่มเห็นความเป็นไปได้เกี่ยวกับการเปิดแฟรนไชส์ร้านอาหาร และแฟรนไชส์ "เคนทักกีฟรายด์ชิกเคน" (Kentucky Fried Chicken - ไก่ทอดเคนทักกี) ร้านแรกเปิดที่รัฐยูทาห์ในปี 1952 เคเอฟซีทำอาหารประเภทไก่ให้เป็นที่นิยมในอุตสาหกรรมอาหารจานด่วน และกระจายตลาดโดยท้าทายผู้นำด้านร้านอาหารประเภทแฮมเบอร์เกอร์ หลังจากตั้งชื่อตราสินค้าของตนเป็น "เคอเนลแซนเดอส์" (Colonel Sanders) ฮาร์แลนด์กลายเป็นบุคคลโดดเด่นในประวัติศาสตร์วัฒนธรรมอเมริกัน และรูปภาพของเขาเป็นที่รู้จักกว้างขวางในภาพโฆษณาเคเอฟซี อย่างไรก็ตาม การขยายตัวอย่างรวดเร็วของบริษัททำให้แซนเดอส์รู้สึกว่ายากที่จะรับมือ และในปี 1964 เขาขายบริษัทให้กับกลุ่มนักลงทุนกลุ่มหนึ่งที่นำโดยจอห์น วาย. บราวน์ จูเนียร์ และแจ็ก ซี. แมสซีย์
เคเอฟซีเป็นหนึ่งในกิจการอาหารจานด่วนกิจการแรก ๆ ที่ขยายตัวเข้าสู่สากล เปิดสาขาในสหราชอาณาจักร เม็กซิโก และจาไมกาในช่วงกลางคริสต์ทศวรรษ 1960 ตลอดคริสต์ทศวรรษ 1970-1980 เคเอฟซีประสบกับโชคชะตาทั้งร้ายและดีคละกันไป หลังจากมีการเปลี่ยนแปลงหลายครั้งเกี่ยวกับหุ้นส่วนที่ไม่มีประสบการณ์เรื่องธุรกิจร้านอาหาร หรือมีประสบการณ์เพียงน้อยนิด เมื่อต้นคริสต์ทศวรรษ 1970 เคเอฟซีถูกขายให้กับผู้จำหน่ายสุรา ฮิวไบลน์ (Heublein) ซึ่งก็ถูกธุรกิจอาหารและยาสูบ อาร์.เจ. เรย์โนลด์ และขายกิจการให้กับบริษัท เป๊ปซี่โค กิจการขยายตัวต่อไปอีกหลายประเทศ และในปี 1987 เคเอฟซีกลายเป็นกิจการร้านอาหารตะวันตกกิจการแรกที่เปิดที่ประเทศจีน กิจการได้ขยายตัวในจีนอย่างรวดเร็ว จนปัจจุบันกลายเป็นตลาดที่ใหญ่ที่สุดของบริษัท เป๊ปซี่โคแยกแผนกร้านอาหารออกเป็นไทรคอนโกลบอลเรสเตอรอนส์ (Tricon Global Restaurants) ต่อมาเปลี่ยนชื่อเป็น ''ยัม! แบรนด์ส อิงค์'' ในปัจจุบัน
ผลิตภัณฑ์แรกเริ่มของเคเอฟซีคือไก่ทอดที่ทอดด้วยอุณหภูมิสูง (pressured frying) ปรุงรสด้วยสูตรสมุนไพรและเครื่องเทศ 11 ชนิดของแซนเดอส์ ส่วนผสมของสูตรนี้เป็นความลับทางการค้า ไก่ทอดหากมีปริมาณมากจะเสิร์ฟใน "ถัง" ที่ทำจากกระดาษแข็ง ซึ่งกลายเป็นลักษณะที่รู้จักกันดีของกิจการตั้งแต่เปิดตัวครั้งแรกโดยลูกค้าแฟรนไชส์ พีต ฮาร์แมน ในปี 1957 ตั้งแต่ต้นคริสต์ทศวรรษ 1990 เคเอฟซีขยายเมนูให้มีอย่างอื่นนอกจากไก่ทอด เช่น เบอร์เกอร์ไก่ไม่มีกระดูก และแซนด์วิชไก่ไม่มีกระดูกชนิดห่อด้วยแป้ง รวมถึงสลัด และเครื่องเคียง เช่น เฟรนช์ฟรายส์ และโคลสลอว์ ขนมหวาน และน้ำอัดลม ซึ่งจัดหาโดยบริษัทเป๊ปซี่โค เคเอฟซีเป็นที่รู้จักด้วยสโลแกนว่า "finger linkin' good" ต่อมาเปลี่ยนเป็น "Nobody does chicken like KFC" และ "So Good"
ประวัติ
thumb|เคเอฟซีในศูนย์การค้า [[อำเภอเมืองกระบี่|ตัวเมืองจังหวัดกระบี่ ประเทศไทย]] ร้านแรกของเคเอฟซีเปิดเมื่อปี 1939 โดยผู้พันฮาร์แลนด์ เดวิด แซนเดอส์ ที่สถานีบริการน้ำมันเชื้อเพลิงในเมืองคอร์บิน รัฐเคนทักกี และเปิดร้านสัมปทานสาขาแรกเมื่อ 1952 ในภายหลังเมื่อกิจการได้รับความนิยม ผู้พันแซนเดอส์จึงขายกิจการให้กับกลุ่มนักลงทุนอื่นในปี 1962 ด้วยมูลค่า 2 ล้านดอลลาร์สหรัฐ
ในภายหลังแบรนด์เคเอฟซีถูกซื้อกิจการโดยกลุ่มบริษัทเป๊ปซี่โค ซึ่งได้แยกธุรกิจเกี่ยวกับอาหารออกมาเป็นบริษัทไทรคอน ก่อนจะเปลี่ยนชื่อมาเป็น ยัม! แบรนด์ส อิงค์ ในปัจจุบัน
ชื่อ
เคเอฟซีได้เปลี่ยนจากชื่อเต็ม "เคนทักกีฟรายด์ชิกเคน "(Kentucky fried chicken) มาเป็นชื่อย่อ "เคเอฟซี"(KFC) เมื่อปี 1991 โดยให้เหตุผลว่าต้องการลดความสำคัญของคำว่า "ชิคเก้น" หรือ "ไก่" ลง เนื่องจากมีผู้ประท้วงเกี่ยวกับการใช้ไก่ดัดแปลงพันธุกรรมของเคเอฟซี เหตุผลอีกข้อหนึ่งคือต้องการทิ้งคำว่า "ฟรายด์" แปลว่า "ทอด" (Fried) เพื่อให้เข้ากับกระแสสุขภาพในการลดการบริโภคของทอด อย่างไรก็ตาม เมื่อปี 2005 เคเอฟซีเปิดร้านอาหารใหม่ในรัฐเคนทักกี ได้ใช้ชื่อว่า "เคนทักกีฟรายด์ชิกเคน" เช่นเดิม และมีแผนจะใช้ชื่อเดียวกันนี้ในอนาคต
เคเอฟซีในประเทศไทย
ในประเทศไทย เคเอฟซีเปิดสาขาแรกที่เซ็นทรัลลาดพร้าว เมื่อปี 1984 ปัจจุบันเคเอฟซี ประเทศไทย เป็นแบรนด์ร้านอาหารบริหารด่วนอันดับหนึ่งที่มีสาขามากที่สุดในประเทศมากกว่า 1,000 แห่ง KFCในไทย ติด Top 10 ของ KFC ทั่วโลกที่มีสาขามากสุดจากจำนวนสาขาทั้งหมดทั่วโลก 28,000 สาขา (อันดับ 1 คือ จีน มีสาขา KFC มากที่สุดในโลก ตามมาด้วย, ญี่ปุ่น, แอฟริกาใต้, อังกฤษ, สหรัฐฯ) (ณ เดือนธันวาคม 2022) โดยมีบริษัท ยัม เรสเทอรองตส์ อินเตอร์เนชั่นแนล (ประเทศไทย) จำกัด เป็นผู้บริหารแบรนด์และแฟรนไชส์ และมีบริษัทเซ็นทรัล เรสตอรองส์กรุ๊ป จำกัด, บริษัท เรสเทอรองตส์ ดีเวลลอปเม้นท์ จำกัด และบริษัท คิวเอสอาร์ออฟเอเชีย จำกัด เป็นผู้ได้รับสิทธิ์ในการบริหารร้านเคเอฟซี (แฟรนไชส์ซี่) เคเอฟซี ประเทศไทย ยังคงเดินหน้าครองความเป็นหนึ่งด้วยการพัฒนาด้านนวัตกรรมและการขยายสาขา
กรมปรึกษาชาติชั้นสูง
กรมปรึกษาชาติชั้นสูง (ក្រុម​ប្រឹក្សា​ជាតិ​ជាន់​ខ្ពស់ กฺรุมบฺรึกฺสาชาติชาน̍ขฺพส̍; Supreme National Council: SNC) เป็นความร่วมมือที่เกิดจากผู้นำกัมพูชาทั้งสี่ฝ่ายเพื่อทำหน้าที่เป็นตัวแทนกัมพูชาในสหประชาชาติชั่วคราวจนกว่าการเลือกตั้งในกัมพูชาจะเสร็จสิ้น การประชุมของกรมปรึกษาชาติชั้นสูงเกิดขึ้นครั้งแรกในกรุงเทพฯเมื่อ 17 กันยายน พ.ศ. 2533 ที่สถานเอกอัครราชทูตกัมพูชาในประเทศไทย สมาชิกมี 12 คน ประกอบด้วย ฝ่ายรัฐบาลพนมเปญ 6 คน คือ ฮุน เซน, กง ซัมโบล, ฮอร์ นัมฮง, สิน สอง, เตีย บัญ, และเจียม สงวน ฝ่ายฟุนซินเปก 2 คนคือ พระนโรดม รณฤทธิ์ และแสง โกศล ฝ่ายแนวร่วมปลดปล่อยฯ 2 คนคือ ซอน ซาน และเอียง เมาลี ฝ่ายเขมรแดง 2 คนคือ เขียว สัมพัน และซอน เซน
ประธานกรมปรึกษาชาติชั้นสูง คือ สมเด็จพระนโรดม สีหนุ ตามมติจากการประชุมเมื่อ 24-26 มิถุนายน พ.ศ. 2534 ทุกฝ่ายยอมรับธงชาติและเพลงชาติของกรมปรึกษาชาติชั้นสูงว่าเป็นธงชาติและเพลงชาติของกัมพูชา แต่กัมพูชาทุกฝ่ายยังคงใช้ธงชาติและเพลงชาติของตนได้จนกว่าจะเลือกตั้ง ทุกฝ่ายตกลงหยุดยิงและหยุดรับความช่วยเหลือด้านอาวุธจากต่างชาติตั้งแต่ 24 มิถุนายน พ.ศ. 2534 สำนักงานใหญ่ของกรมปรึกษาชาติชั้นสูงอยู่ในกรุงพนมเปญ แต่ในระหว่างที่สำนักงานใหญ่ยังสร้างไม่เสร็จให้ใช้สถานเอกอัครราชทูตกัมพูชาในประเทศไทยเป็นสถานที่ในการประชุม กรมปรึกษาชาติชั้นสูงยังมีหน้าที่ร่างกฎหมายเลือกตั้งและรัฐธรรมนูญใหม่ของกัมพูชา
หลังจากลงนามในสนธิสัญญาสันติภาพที่กรุงปารีสเมื่อ 23 ตุลาคม พ.ศ. 2534 พระนโรดม สีหนุได้เสด็จนิวัตพนมเปญในฐานะประธานกรมปรึกษาชาติชั้นสูงเมื่อ 14 พฤศจิกายน พ.ศ. 2534 และได้มีหลายประเทศเปิดสถานทูตเพื่อสร้างสัมพันธไมตรีกับกรมปรึกษาชาติชั้นสูง
กลุ่มอาการต่อต้านแอนโดรเจน
กลุ่มอาการต่อต้านแอนโดรเจน (androgen insensitivity syndrome; AIS, androgen resistance syndrome) เป็นกลุ่มของความผิดปกติทางการเจริญทางเพศอย่างหนึ่งที่เกิดจากการกลายพันธุ์ของยีนที่สร้างแอนโดรเจน รีเซพเตอร์ (androgen recepter) ผลของความผิดปกติเหล่านี้มีหลายอย่างขึ้นกับโครงสร้างและความไว (sensitivity) ของรีเซพเตอร์ที่ผิดปกติ ผู้ป่วยกลุ่มอาการนี้มีโครโมโซมเป็น XY ส่วนใหญ่จะมีความบกพร่องในการแสดงออกของลักษณะเพศชาย (undervirilization) และภาวะเป็นหมันแตกต่างกันไปในหลายระดับ ผู้ป่วยบางรายมีอาการต่อต้านแอนโดรเจนโดยสมบูรณ์ (compelte androgen insensitivity syndrome; CAIS) ทำให้มีลักษณะภายนอกเป็นเพศหญิงโดยสมบูรณ์แม้จะมีโครโมโซมเป็น 46XY และยังมีอัณฑะไม่ลงถุง ภาวะเช่นนี้เรียกว่า "testicular feminization" ซึ่งปัจจุบันถือว่าเป็นคำที่ไม่ให้เกียรติและไม่ตรงความหมาย
รายชื่อพระอารามหลวงในประเทศไทย
รายชื่อพระอารามหลวงในประเทศไทย มีดังนี้
กลุ่มภาษาอิหร่านตะวันตก
กลุ่มภาษาอิหร่านตะวันตกเป็นกลุ่มย่อยของกลุ่มภาษาอิหร่าน แบ่งได้อีกเป็น 2 กลุ่มย่อย คือ กลุ่มภาษาอิหร่านตะวันตกเฉียงเหนือและกลุ่มภาษาอิหร่านตะวันตกเฉียงใต้
กลุ่มภาษาอิหร่านตะวันตกเฉียงเหนือ
มีผู้พูด 40 - 50 ล้านคนในเอเชียตะวันตกเฉียงใต้ แบ่งได้เป็น 9 กลุ่ม ภาษายุคโบราณของกลุ่มนี้คือภาษาเมเดีย ภาษาในยุคกลางคือภาษาพาร์เทียน ภาษาที่จัดจำแนกไม่ได้คือภาษาลากี ซึ่งเป็นภาษาที่อยู่ระหว่างภาษาลูรีในกลุ่มอิหร่านตะวันตกเฉียงใต้กับภาษาเคิร์ดในกลุ่มอิหร่านตะวันตกเฉียงเหนือ
กลุ่มภาษาอิหร่านตะวันตกเฉียงใต้
ประกอบด้วยภาษาที่ใกล้เคียงกัน 16 ภาษา และสำเนียงต่างๆ แบ่งย่อยได้เป็น
พฤศจิกายน พ.ศ. 2550
'''พฤศจิกายน พ.ศ. 2550''' เป็นเดือนที่ 11 ของปี พ.ศ. 2550 วันแรกของเดือนเป็นวันพฤหัสบดี วันสุดท้ายของเดือนเป็นวันศุกร์
จันทบาวรี
จันทบาวรี (चाँद बावड़ी, Chand Baori) เป็นบ่อน้ำขั้นบันไดในหมู่บ้านอภาเนรี รัฐราชสถาน ประเทศอินเดีย  บาวรี แปลว่าบ่อน้ำขั้นบันได ส่วนชื่อ จันท นั้นเชื่อกันว่าเป็นชื่อของเจ้าเมืองท้องถิ่น ราชาจันท์ อย่างไรก็ตามไม่ปรากฏหลักฐานว่าด้วยการก่อสร้างจันทบาวรีรวมถึงหรศัทมาตามนเทียร ซึ่งตั้งอยู่ใกล้กัน อย่างไรก็ตามมีการคาดการณ์โดยเปรียบเทียบจากสถาปัตยกรรมรูปแบบคล้ายกันที่พบที่ปรนคร (Paranagar) กับ มันดอร์ ว่าน่าจะสร้างขึ้นในศตวรรษที่ 8 ถึง 9 และเป็นไปได้ว่ามนเทียรสร้างขึ้นหลังจากบ่อย้ำขั้นบันไดนี้
มาลัยแดง
มาลัยแดง หรือ เอื้องมาลัยแดง เป็นกล้วยไม้ในประเทศไทยมีชื่อวิทยาศาสตร์ว่า (Aerides multiflora Roxb.) ประเภท กล้วยไม้อิงอาศัย
ลักษณะเอื้องมาลัยแดง ลำต้นตั้งขึ้นตรงหรือเอนเล็กน้อย สูง 5-15 เซนติเมตร ใบอวบหนา พับเป็นร่องตามยาว ขนาด 12-20 x 1.8-2 เซนติเมตร เรียงซ้อนถี่ ผิวใบมันเล็กน้อย ดอกออกเป็นช่อแน่นห้อยเป็นพวง กลีบเลี้ยงและกลีบดอกมีลักษณะคล้ายกัน สีชมพูอมม่วง โคนสีขาว กลีบปากหยักเว้าเป็น 3 หยัก หยักกลางแผ่กว้าง ขอบย้วย อีก 2 หยักด้านข้างกระดกขึ้น สีขาวอมชมพูมีขีดสีชมพูอมม่วง มีเดือยทางด้านหลัง ดอกขนาด 1-2.5 x 2-2.5 เซนติเมตร มีกลิ่นหอม ออกดอกเดือนเมษายน-พฤษภาคม
ธันวาคม พ.ศ. 2550
'''ธันวาคม พ.ศ. 2550''' เป็นเดือนสุดท้ายของปี พ.ศ. 2550 วันแรกของเดือนเป็นวันเสาร์ วันสุดท้ายของเดือนเป็นวันจันทร์
วิตนิสส์ (อัลบั้มเคที เพร์รี)
วิตนิสส์ (Witness) เป็นสตูดิโออัลบัมลำดับที่ 5 ของนักร้องอเมริกัน เคที เพร์รี เผยแพร่เมื่อวันที่ 9 มิถุนายน ค.ศ. 2017 โดยแคปิตอลเรเคิดส์ สำหรับอัลบั้มนี้ เพร์รีได้ทำงานร่วมกับโปรดิวเซอร์หลายคนรวมถึงเจฟฟ์ แบสเกอร์, มาร์ก ครูว, ดุก ดูมองต์, แจ็ก การ์แรต, ออสการ์ โฮลเตอร์, อิลลันเจโล, อิลยา, แมกซ์ มาร์ติน, อาลี พายามี และเชลล์แบ็ก วิตนิสส์เป็นอัลบั้มแนวเพลงอิเล็กโทรป็อปที่เจาะลึกแนวเพลงแดนซ์และอีดีเอ็ม โดยมีเนื้อหาเกี่ยวกับการสร้างพลังให้ตนเองและสตรีนิยม เพร์รีได้อธิบายว่าเป็นอัลบั้มของ "การปลดปล่อย" และ "ป็อปที่มีจุดมุ่งหมาย"
อัลบั้มได้ปล่อยออกมาห้าซิงเกิล ซึ่งสามซิงเกิลได้รับการปล่อยตัวก่อนอัลบั้ม และหนึ่งในสิบอันดับแรกของชาร์ตบิลบอร์ดฮอต 100 : ซิงเกิลนำ "เชนด์ทูเดอะริทึม " ที่มีชิพ มาร์เลย์ร่วมร้อง ขึ้นสูงสุดที่อันดับ 4 ในฮอต 100 "บอนาเพที " ร่วมร้องกับมีโกส ครองอันดับสูงสุดที่ 59 ในขณะที่ "สวิชสวิช" ร่วมร้องกับนิกกี มินาจอยู่อันดับที่ 46 "เซฟแอสดราฟต์" และ "เฮย์เฮย์เฮย์" ได้รับการปล่อยตัวเป็นซิงเกิลต่อมาในวันที่ 26 มิถุนายน ค.ศ. 2017 และ 12 มกราคม ค.ศ. 2018 ตามลำดับ โดยมีมิวสิกวิดีโอ "เฮย์เฮย์เฮย์" เป็นซิงเกิลเปิดตัวอัลบั้ม เพร์รีได้เผยแพร่ตัวเองในสตรีมสดบนยูทูบใน 4 วันชื่อเคที เพร์รีไลฟ์: วิตนิสส์เวิลด์ไวด์ เมื่อเปิดตัวนักวิจารณ์เพลงต่างเสียงแตกกันไปคนละทาง โดยอัลบั้มนี้บางคนวิจารณ์ในเรื่องการผลิตและการแต่งเนื้อร้อง ในขณะที่คนอื่น ๆ ชื่นชมในแง่มุมที่เป็นส่วนตัวมากขึ้นของอัลบั้มและชื่นชอบเพลงที่ "สำคัญ" บางเพลง
อัลบั้มสามารถทำยอดขายได้เทียบเท่า 180,000 หน่วยในสัปดาห์แรก วิตนิสส์เปิดตัวบนชาร์ตบิลบอร์ด 200 ของสหรัฐฯ กลายเป็นอัลบั้มที่ติดอันดับชาร์ตในสามของเพร์รีในประเทศ อัลบั้มนี้ยังติดอันดับชาร์ตในแคนาดาและสเปน ขณะที่ขึ้นถึงอันดับสองในออสเตรเลีย เกาหลีใต้ เม็กซิโก และนิวซีแลนด์ และติดอันดับสูงสุด 5 อันดับในภูมิภาคอื่น ๆ อีก 9 ประเทศ เพื่อโปรโมตอัลบั้ม เพร์รีเริ่มทัวร์คอนเสิร์ตครั้งที่สี่ในชื่อ วิตนิสส์: เดอะทัวร์ ก่อนออกอัลบั้ม เพร์รีไม่ได้เปิดตัวอัลบั้มใหม่เลยเป็นเวลาสี่ปี ยกเว้นเพลง "ไรส์" ของโอลิมปิกฤดูร้อน 2016 หลังจากเปิดตัว ปริซึม (2013) และออกทัวร์ในปี ค.ศ. 2014–2015 เพร์รีก็พักงานเพื่อปกป้องสุขภาพจิตตัวเองให้กลับมาสดใสอีกครั้ง เพร์รีตัดสินใจเปลี่ยนแปลงตัวตนบนเวทีและยอมรับตัวตนที่แท้จริง ประกาศตัวเองว่าเป็นแคเทอรีน ฮัดสัน ซึ่งเป็นชื่อจริงของเธอ ด้วยเหตุนี้เธอจึงเลิกไว้ผมยาวสีเข้มเพื่อตัดผมสั้นทรงพิกซีคัตและใช้สีผมบลอนด์ตามสีผมธรรมชาติของตัวเอง
รายชื่อเพลง
หมายเหตุ
กรมหม่อนไหม
กรมหม่อนไหม เป็นส่วนราชการระดับกรม ในสังกัดกระทรวงเกษตรและสหกรณ์ จัดตั้งขึ้นเมื่อปี พ.ศ. 2552 เพื่อการอนุรักษ์ส่งเสริมการวิจัย และพัฒนาในเรื่องของหม่อนไหม
ประวัติ
กรมหม่อนไหม เดิมเรียกว่า "กรมช่างไหม" ก่อตั้งในปี พ.ศ. 2446 โดยพระบาทสมเด็จพระจุลจอมเกล้าเจ้าอยู่หัว ซึ่งในอดีตให้ความสำคัญเรื่องไหมเป็นอย่างมาก แต่ในระยะต่อมาได้มีการยุบกรมดังกล่าวเข้ารวมเป็นกอง ในสังกัดกรมกสิกรรม จนกระทั่งเมื่อวันที่ 4 ธันวาคม พ.ศ. 2552 ตามพระราชดำริของสมเด็จพระนางเจ้าสิริกิติ์ พระบรมราชินีนาถ จึงได้มีการยกฐานะสถาบันหม่อนไหมแห่งชาติเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ ในขณะนั้นสังกัดสำนักงานปลัดกระทรวงเกษตรและสหกรณ์ จัดตั้งเป็น "กรมหม่อนไหม" ขึ้น โดยมีวัตถุประสงค์เพื่อการอนุรักษ์ ส่งเสริมการวิจัยและพัฒนาในเรื่องของหม่อนไหมและเส้นใยต่างๆ
หน่วยงานในสังกัด
กรมหม่อนไหม แบ่งการบริหารออกเป็นหน่วยงานในส่วนกลาง 4 สำนัก 2 กลุ่ม หน่วยงานที่ตั้งอยู่ในส่วนภูมิภาคประกอบด้วยสำนักงานหม่อนไหมเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ 5 สำนัก และ ศูนย์หม่อนไหมเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ 21 ศูนย์ ทั่วประเทศ ได้แก่
ตรานกยูงพระราชทาน
ตรานกยูงพระราชทาน เป็นเครื่องหมายรับรองผลิตภัณฑ์ผ้าไหมไทย ซึ่งสถาบันวิจัยหม่อนไหม (ชื่อเดิมของกรมหม่อนไหม ขณะนั้นสังกัดกรมวิชาการเกษตร) ร่วมกับคณะศิลปกรรมศาสตร์ มหาวิทยาลัยธรรมศาสตร์ กรมทรัพย์สินทางปัญญา กระทรวงพาณิชย์ และมูลนิธิส่งเสริมศิลปาชีพในสมเด็จพระนางเจ้าสิริกิติ์ พระบรมราชีนีนาถ ได้ร่วมกันสัมมนาจนได้มาซึ่งข้อบังคับว่าด้วยการใช้เครื่องหมายรับรองดังกล่าว
สมเด็จพระนางเจ้าสิริกิติ์ พระบรมราชินีนาถ ทรงพระกรุณาโปรดเกล้าฯ พระราชทานสัญลักษณ์นกยูงไทย ให้เป็นเครื่องหมายรับรองคุณภาพผ้าไหมไทย 4 ชนิด ประกอบด้วย นกยูงสีทอง นกยูงสีเงิน นกยูงสีน้ำเงิน และนกยูงสีเขียว
จุฤทธิ์ ลักษณวิศิษฏ์
ประวัติ
จุฤทธิ์ ลักษณวิศิษฏ์ เกิดเมื่อวันที่ 16 เมษายน พ.ศ. 2515 ที่ตำบลทุ่งมะพร้าว อำเภอท้ายเหมือง จังหวัดพังงา เป็นบุตรของนายวีระ กับนางละเอียด ลักษณวิศิษฎ์ และเป็นน้องชายของนายจุรินทร์ ลักษณวิศิษฎ์ อดีตหัวหน้าพรรคประชาธิปัตย์ สำเร็จการศึกษาปริญญาตรี สาขาประวัติศาสตร์ มหาวิทยาลัยนเรศวร
งานการเมือง
จุฤทธิ์ ลงสมัครรับเลือกตั้งสมาชิกสภาผู้แทนราษฎรครั้งแรกในปี พ.ศ. 2544 สังกัดพรรคประชาธิปัตย์ และได้รับเลือกตั้งเป็นครั้งแรก แต่ในครั้งต่อมา (พ.ศ. 2548) ไม่ได้รับเลือกตั้ง และกลับมาได้รับเลือกตั้งอีกครั้งใน พ.ศ. 2550
ปี พ.ศ. 2554 ลงสมัครรับเลือกตั้งสมาชิกสภาผู้แทนราษฎรในระบบบัญชีรายชื่อ ลำดับที่ 46 แต่ไม่ได้รับเลือกตั้ง เนื่องจากพรรคได้รับเลือกตั้งแค่ 44 คน ต่อมา นายปัญญวัฒน์ บุญมี สมาชิกสภาผู้แทนราษฎรลำดับที่ 26 ได้เสียชีวิตลง จึงได้รับเลื่อนขึ้นมาเป็นแทน
ในปี 2562 เขาได้ลงสมัครรับเลือกตั้งสมาชิกสภาผู้แทนราษฎร แบบบัญชีรายชื่อ สังกัดพรรคประชาธิปัตย์ ในลำดับที่ 47 แต่ไม่ได้รับเลือกตั้ง
สมาชิกสภาผู้แทนราษฎร
จุฤทธิ์ ลักษณวิศิษฏ์ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
อาชกาบัต
อาชกาบัต (Aşgabat, ;, อดีตมีชื่อว่า ปัลตารัตสค์ (Полтора́цк) ใน ค.ศ. 1919 ถึง 1927) เป็นเมืองหลวงและเมืองใหญ่สุดของประเทศเติร์กเมนิสถาน ตั้งอยู่ในบริเวณระหว่างทะเลทรายการากุมกับเทือกเขาโคเพตดากในเอเชียกลาง ใกล้ชายแดนอิหร่าน-เติร์กเมนิสถาน
นครนี้ได้รับการจัดตั้งขึ้นใน ค.ศ. 1881 บนหมู่บ้านชนเผ่าเตเกอาฮัล และกลายเป้นเมืองหลวงของสาธารณรัฐสังคมนิยมโซเวียตเติร์กเมนใน ค.ศ. 1924 ตัวนครส่วนใหญ่ถูกทำลายจากแผ่นดินไหวที่อาชดาบัต ค.ศ. 1948 แต่ได้รับการสร้างขึ้นใหม่อย่างกว้างขวางภายใต้โครงการฟื้นฟูเมือง "นครขาว" ในสมัยซาปาร์มือรัต นือยาซอว์ ทำให้เกิดโครงการขนาดใหญ่ที่ปกคลุมด้วยหินอ่อนสีขาวราคาแพง คลองการากุมที่ขุดขั้นในสมัยโซเวียตไหลผ่านตัวนคร โดยนำน้ำจากแม่น้ำอามูดาร์ยาทางตะวันออกไปทางตะวันตก นับตั้งแต่ ค.ศ. 2019 นครนี้ได้รับการยอมรับเป็นหนึ่งในเมืองที่มีค่าครองชีพสูงที่สุดในโลก เนื่องจากปัญหาเงินเฟ้อและการนำเข้าของประเทศเติร์กเมนิสถานเป็นส่วนใหญ่
ศัพทมูลวิทยา
ในภาษาเติร์กเมนเรียกอาชกาบัตว่า Aşgabat ส่วนในภาษารัสเซียเมื่อ ค.ศ. 1925 ถึง 1991 เรียก Ашхабад และในภาษาเปอร์เซียเรียก عشق‌آباد ใน ค.ศ. 1919 ถึง 1927 มีการเปลี่ยนชื่อนครนี้เป็นปัลตารัตสค์ ซึ่งนำชื่อมาจากนักปฏิวัติท้องถิ่นชื่อ ปาเวล เกราซิโมวิช โปลโตรัตสกี
ถึงแม้ว่าชื่อเมืองในภาษาเปอร์เซียสมัยใหม่มีความหมายตรงตัวว่า "นครแห่งความรัก" หรือ "นครแห่งความจงรักภักดี" ชื่อนครอาจดัดแปลงผ่าน folk etymology นักประวัติศาสตร์เติร์กเมน Ovez Gundogdiyev เชื่อว่าชื่อนี้มีที่มาจากสมัยพาร์เธีย โดยชื่อนี้มาจากชื่อผู้ก่อตั้งจักรวรรดิพาร์เธียนามว่า อาร์ซาซิสที่ 1 แห่งพาร์เธีย หรือในภาษาเปอร์เซียว่า Ashk-Abad (นครแห่งAshk/อาร์ซาซิส)
ประวัติศาสตร์
กรุงอาชกาบัตยังถือว่าเป็นเมืองใหม่ เป็นชื่อของหมู่บ้านที่อยู่เป็นหลักเป็นแหล่งเมื่อปี พ.ศ. 2361 ตั้งอยู่ไม่ไกลจากเมืองนิซา เมืองหลวงโบราณของพวกพาร์เธียนและซากปรักหักพังของถนนสายไหมที่ผ่านเมืองคอนจิคาลา (Konjikala) ที่ถูกทำลายจากเหตุการณ์แผ่นดินไหว เมื่อทศวรรษแรกของคริสต์ศักราช หรือโดยชนเผ่ามองโกลในคริสต์ศตวรรษที่ 13
กรุงอัชกาบัตเป็นส่วนหนึ่งของเปอร์เซียจนกระทั่งปี พ.ศ. 2427 ในปี พ.ศ. 2412 ทหารรัสเซียได้เข้ามาสร้างป้อมปราการที่เขาเตี้ย ๆ ใกล้หมู่บ้าน
ภูมิประเทศ
อาชกาบัตตั้งอยู่ใกล้ชายแดนประเทศอิหร่านมาก ทางใต้ติดกับตีนเขาของเทือกเขาโคเพตดาก (Köpetdag) ส่วนทางเหนือติดกับทะเลทราบการากุม จุดสูงสุดของนครคือเนินทรายที่สูง 401 m ซึ่งเป็นที่ตั้งของโรงแรม Yyldyz แต่ตัวนครส่วนใหญ่อยู่ในพื้นที่ความสูงระหว่าง 200. and 255 m มีคลองการากุมไหลผ่านตัวนคร
เมืองพี่น้อง
อาชกาบัตเป็นเมืองพี่น้องกับเมืองดังนี้:
พงศา ชูแนม
พงศา ชูแนม (เกิด 9 เมษายน 2507) หรือที่รู้จักกันในนาม นายหัวพงศา หรือ สืบ นาคะเสถียร แห่งต้นน้ำพะโต๊ะ เกิดที่ ตำบลป่าเว อำเภอไชยา จังหวัดสุราษฎร์ธานี นายพงศา ชูแนม เป็นบุตร คนที่ 3 ของนางบุญเฝ้า ศรีสุวรรณ(ทองเพชร)กับนายครัน ชูแนม มีพี่น้องร่วมสายโลหิตทั้งสิ้น 6 คนพี่น้อง เป็นข้าราชการป่าไม้ หัวหน้าหน่วยอนุรักษ์และจัดการต้นน้ำ อำเภอพะโต๊ะ (จังหวัดชุมพร) ส่วนจัดการทรัพยากรต้นน้ำ สำนักอนุรักษ์และจัดการต้นน้ำ กรมอุทยานแห่งชาติสัตว์ป่าและพันธุ์พืช กระทรวงทรัพยากรธรรมชาติและสิ่งแวดล้อม พงศา ชูแนมเคยต้องต่อสู้กับอิทธิพลในท้องที่พะโต๊ะในปี 2543 เคยโดนย้ายไปจากพะโต๊ะ แต่เนื่องด้วยการทำงานในพื้นที่มานานจึงเป็นที่รู้จักในพื้นที่ ประชาชนในท้องที่และเครือข่ายอนุรักษ์จึงออกมาประท้วงเพื่อเรียกร้องความเป็นธรรมให้กับพงศา ชูแนม จนส่งผลให้ข้าราชการระดับสูงในจังหวัดชุมพรหลายคนถูกโยกย้าย ทำ